Drugi dio priopćenja povodom postupaka na prekršajnom odjelu Općinskog suda

u Velikoj Gorici

Danas 25. listopada 2023. pred dežurnog prekršajnog suca Općinskog suda u Velikoj Gorici, Stalne službe u Ivanić-Gradu dovedena su trojica ranije uhićenih okrivljenika radi iznošenja obrane i provođenja žurnog prekršajnog postupka. Okrivljenici su iznijeli svoje obrane te je po provedenom dokaznom postupku Općinski sud u Velikoj Gorici, Stalna služba u Ivanić-Gradu donio nepravomoćne presude kojima su sva trojica okrivljenika proglašeni krivima zbog prekršaja iz članka 39.a stavak 1. točka 2. Zakona o sprečavanju nereda na športskim natjecanjima („Narodne novine“, broj 117/03, 71/06, 43/09, 34/11 i 114/22; dalje: ZSNŠN). Okrivljenicima su izrečene uvjetne kazne zatvora u trajanju od 60 dana, s rokom kušnje od 12 mjeseci te su primijenjene zaštitne mjere iz članka 32. stavka 1. alineja 1. i 3. ZSNŠN u trajanju od jedne godine.

Glasnogovornik suda:

Ivan Turčić, sudac Općinskog suda u Velikoj Gorici